Z A P I S N I K
 23. sjednice Vijeća Mjesnog odbora „Mimara“
održane 19. travnja 2023. godine
u prostorijama MO Mimara, Vodnikova 15, s početkom u 18 sati


U 17 sati počinje 23. sjednica Vijeća Mjesnog odbora „Mimara“. Prisutne članice Vijeća Mjesnog odbora (MO) Mimara su Lina Budak, Nada Jagetić, Ana Podnar i Iva Špoljar Šarić. 

Predsjednica Vijeća MO Mimara pozdravlja prisutne i konstatira da su na sjednici prisutne sve članice Vijeća, čime su stečeni uvjeti za raspravu i pravovaljano odlučivanje.


DNEVNI RED

1. Zaključak o razrješenju potpredsjednice Vijeća Mjesnog odbora „Mimara“
1. Izbor potpredsjednice Vijeća Mjesnog odbora „Mimara“ - donošenje zaključka
1. Upiti građana
1. Razno

Uz dopunu s novim točkama:
· Donošenje Pravila Mjesnog odbora „Mimara“
· Donošenje Poslovnika o radu Mjesnog odbora „Mimara“


Tako da novi dnevni red sada glasi: 


1. Zaključak o razrješenju potpredsjednice Vijeća Mjesnog odbora „Mimara“
2. Izbor potpredsjednice Vijeća Mjesnog odbora „Mimara“ - donošenje zaključka
3. Donošenje Pravila Mjesnog odbora „Mimara“
4. Donošenje Poslovnika o radu Mjesnog odbora „Mimara“
5. Upiti građana
6. Razno


Isti je prihvaćen te predsjednica Vijeća Mjesnog odbora „Mimara“ otvara raspravu o zapisniku s 22. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 22. sjednice Vijeća MO Mimara održane 15. ožujka 2023. godine.


1. Na početku sjednice, predsjednica Vijeća daje riječ potpredsjednici Vijeća koja je odlučila dati ostavku na dužnost potpredsjednice Vijeća zbog svog zdravstvenog stanja. Donosi se zaključak o razrješenju potpredsjednice Vijeća Mjesnog odbora „Mimara“ – Line Budak.



Z A K LJ U Č A K
o razrješenju  potpredsjednice Vijeća Mjesnog odbora „Mimara“
I. Utvrđuje se da je Lina Budak podnijela ostavku na dužnost potpredsjednice 
                       Vijeća Mjesnog odbora „Mimara“, dana 19.travnja 2023.
II. Lina Budak razrješuje se dužnosti potpredsjednice Vijeća Mjesnog odbora 
                      „Mimara“ ,danom utvrđivanja podnošenja ostavke 19.travnja 2023.  
	III.      Ovaj će zaključak biti objavljen na oglasnoj ploči Mjesnog odbora „Mimara“.


2. Kako je potrebno izabrati novu potpredsjednicu Vijeća Mjesnog odbora „Mimara“, članice Vijeća daju svoje prijedloge za potpredsjednicu Vijeća. Pristupa se brojanju glasova za iznesene prijedloge te je rezultat sljedeći: 
	
	

	Članice Vijeća
	Točka 2.
Izbor potpredsjednice Vijeća MO Mimara – Ana Podnar

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+



Slijedom navedenog, članice Mjesnog odbora „Mimara“ donose zaključak o izboru nove potpredsjednice Vijeća Mjesnog odbora „Mimara“ – Ane Podnar.

Z A K LJ U Č A K

o izboru potpredsjednice Vijeća Mjesnog odbora „Mimara“
           I.       Za  potpredsjednicu Vijeća Mjesnog odbora „Mimara“ izabrana je Ana Podnar.
                    
	II.      Ovaj će zaključak biti objavljen na oglasnoj ploči Mjesnog odbora „Mimara“.


3. Predsjednica Vijeća daje obavještava članove MO da je potrebno donijeti nova Pravila Mjesnog odbora „Mimara“ zbog usklađivanja sa Statutom Grada Zagreba. Pristupa se glasanju te je rezultat sljedeći: 
	
	

	Članice Vijeća
	Točka 3.
Nova Pravila MO Mimara

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+



Slijedom navedenog, članice Vijeća Mjesnog odbora „Mimara“ jednoglasno prihvaćaju  nova Pravila Mjesnog odbora „Mimara“, prilog uz Zapisnik.

 
4. Predsjednica Vijeća daje obavještava članove MO da je potrebno donijeti novi Poslovnik o radu Mjesnog odbora „Mimara“ zbog usklađivanja sa Statutom Grada Zagreba. Pristupa se glasanju te je rezultat sljedeći: 
	Članice Vijeća
	Točka 4.
Novi Poslovnik o radu MO Mimara

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+



Slijedom navedenog, članice Vijeća Mjesnog odbora „Mimara“ jednoglasno prihvaćaju  novi Poslovnik o radu Mjesnog odbora „Mimara“, prilog uz Zapisnik.


5. U nastavku predsjednica Vijeća obavještava članove o zaprimljenim upitima. M.I. je poslao mail u kojem javlja da je srednjoškolsko igralište puno smeća. Navedeno je odmah prijavljeno komunalnom redarstvu i ravnatelju I. tehničke škole Tesla te je igralište ubrzo očišćeno. M.I je također poslao zamolbu da se vrate klupe u Crnatkovoj ulici između topola za osobe iz staračkog doma da ne moraju prelaziti cestu. Pristupa se glasanju o navedenom prijedlogu te je rezultat glasanja sljedeći:
	Članice Vijeća
	Točka 5.a
Vraćanje klupa u 
Crnatkovoj ulici kod staračkog doma

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+

	


Slijedom navedenog, članice Mjesnog odbora „Mimara“ donose zaključak da traži vraćanje klupa u Crnatkovoj ulici između topola za osobe iz staračkog doma.


ZAKLJUČAK

                Vraćanje klupa u  Crnatkovoj ulici  između topola za osobe iz doma za starije 
 
0. [bookmark: _Hlk99355106]Vijeće Mjesnog odbora „Mimara“ traži od odgovornog Gradskog ureda da se vrate klupe u Crnatkovu  ulicu između topola za osobe iz doma za starije da ne moraju prelaziti cestu.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


Također je stigao mail s inicijativom (1POSTOZAGRAD) za sadnju magnolija na zelenim otocima na zapadnoj strani Savske ceste, kod hotela Westin. Za najveći zeleni otok predlažu se tri do pet magnolija, a za ostatak manjih zelenih otoka još tri sadnice. Priložene su i fotografije predloženih zelenih otoka. Predsjednica Vijeća navodi da je provjerila na Geoportalu i riječ je o površini katastarske čestice 2034/2, posjedovni list 2678 te je riječ o javnom dobru putovi. Članice Vijeća raspravljaju o prijedlogu. Pristupa se glasanju o navedenom prijedlogu te je rezultat glasanja sljedeći:

	Članice Vijeća
	Točka 5.b
Sadnja magnolija na zelenim otocima na zapadnoj strani Savske ceste, kod hotela Westin

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	

	


Slijedom navedenog, članice Mjesnog odbora „Mimara“ donose zaključak da traži sadnja magnolija na zelenim otocima na zapadnoj strani Savske ceste, kod hotela Westin.






ZAKLJUČAK

O sadnji magnolija na zelenim otocima  na zapadnoj strani Savske ceste,
kod hotela Westin
 
1. Vijeće Mjesnog odbora „Mimara“ traži  sadnju magnolija na zelenim  otocima  na zapadnoj strani Savske ceste , kod hotela Westin, kč 2034/2,posjedovni list  2678, te  je riječ o javnom dobru putovi. I to na najveći zeleni otok  predlažu tri do pet magnolija , a za ostatak manjih zelenih otoka još tri sadnice
2 .Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.

Vezano za Fakultet kemijskog inženjerstva i tehnologije (FKIT) i uništavanje zelenih površina ispred samog fakulteta, članice MO Mimara predlažu da fakultet zatraži 2 parkirna mjesta ispred fakulteta kako više njihova dostavna vozila ne bi uništavala zelenu površinu. Ako bude potrebno, MO Mimara će ih podržati u tome. Predsjednica Vijeća će mailom kontaktirati dekana fakulteta. 


4. Pod temom Razno, predsjednica Vijeća obavještava članove o održanoj 20. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora održanoj 21. ožujka 2023. Uglavnom se govorilo o komunalnoj problematici. Predsjednik Vijeća Gradske četvrti Donji grad komentirao je zaključak MO Mimara o sadnji trajnica kod HNK. Naveo je kako je cvijeće koje se sadi pred HNK zaštićeno i određuje ga Gradski zavod za zaštitu spomenika kulture i prirode. Također je obavijestio prisutne o inicijativi zone 30 km/h koja će obuhvatiti uži centar grada uz iznimku određenih ulica (Zeleni val, Branimirova, Zvonimirova, Savska). 

Završno se raspravlja o aktualnostima na području MO Mimara, o već donesenim zaključcima te o njihovom izvršenju. Članice MO Mimara ističu kako nemaju nikakve povratne informacije o zaključcima te zahtijevaju od Vijeća Gradske četvrti da ih obavijesti o istima. 
Ponavljaju se sljedeći zaključci: 
· MO Mimara traži od Gradske četvrti završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta.

· MO Mimara traži od Gradske četvrti uklanjanje praznog kioska u Vodnikovoj ulici jer kiosk ne radi već više od godine dana i samo zauzima prostor nogostupa namijenjen pješacima.

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste, kao i dijela prema pruzi. 

Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 10. svibnja 2023. godine u 18.00 sati.


Sjednica je završila u 19.15 sati. 

Zapisnik vodila: Iva Špoljar Šarić



Predsjednica Vijeća
Mjesnog odbora „Mimara“

  Iva Špoljar Šarić, v.r.



KLASA: 024-08/23-003/804
URBROJ:251-13-11-1/007-23-2
Zagreb, 19. travnja 2023.

